| Alfaneiro |
| --- |
| Alfaneiro ilustrado por Otto Wilhelm Thomé en *Flora von Deutschland, Österreich und der Schweiz*, 1885 |
| Clasificación científica |
| 

|  |  |
| --- | --- |
| Reino: | Plantae |
| Subreino: | Tracheobionta |
| División: | Magnoliophyta |
| Clase: | Magnoliopsida |
| Subclase: | Asteridae |
| Orde: | Lamiales |
| Familia: | Oleaceae |
| Tribo: | Oleeae |
| Xénero: | *Ligustrum* |
| Especie: |  ***L. vulgare*** |

 |
| Nome binomial |
| *Ligustrum vulgare*L. *Sp. Pl.*, vol. 1, p. 7, 1753  |

Flores, detalle.
Froitos inmaturos.
Froitos maduros.
O **alfaneiro** ou **ligustro** (***Ligustrum vulgare***) é unha especie de planta pertencente á familia Oleaceae.

En Galicia non é común brava, empregándose especialmente en xardinaxe, para crear sebes ou arboriñas en ringleiras nas rúas.

Descrición
----------

É un arbusto de 2 a 3 m de altura. As súas follas, semellantes ás da oliveira, porén de cor máis verde, son opostas e lanceoladas. As flores son brancas, gamopétalas e recendentes. O froito é unha baga escura, acre e tóxica.

Hábitat e distribución
----------------------

Medra nos bosques húmidos, sendo moi utilizado en sebes de xardíns.

É natural do centro e do sur de Europa, norte de África e suroeste de Asia, desde o sur de Inglaterra e o suroeste de Suecia até Marrocos polo sur, e o leste de Polonia e o noroeste de Irán polo leste.

Bagas do ligustro

Táxones infra específicos
-------------------------

Todas as subespecies, variedades e formas son todas meros sinónimos.

Sinonimia
---------

*Ligustrum album* Gueldenst. ex Ledeb.
*Ligustrum angustifolium* Gilib. *nom. inval.*
*Ligustrum decipiens* Gand.
*Ligustrum insulare* Decne.
*Ligustrum insulense* Decne.
*Ligustrum italicum*Mill.
*Ligustrum lodense* Glogau
*Ligustrum oviforme* Gand.
*Ligustrum sempervirens* Mazziari *nom. inval.*
*Ligustrum vicinum* Gand.
*Ligustrum vulgare* var. *atrovirens* Hoefker
*Ligustrum vulgare* var. *aureum* Hoefker
*Ligustrum vulgare* var. *auriflorum* Hoefker
*Ligustrum vulgare* var. *brachystachyum* (Decne.) Hoefker
*Ligustrum vulgare* var. *chlorocarpum* Hoefker
*Ligustrum vulgare* var. *glaucum* Hoefker
*Ligustrum vulgare* var. *insulense* (Decne.) Hoefker
*Ligustrum vulgare* subsp. *italicum* (Mill.) Fukarek
*Ligustrum vulgare* var. *italicum* (Mill.) Vahl
*Ligustrum vulgare* var. *laurifolium* Hoefker
*Ligustrum vulgare* var. *pendulum* (Carrière) Hoefker
*Ligustrum vulgare* f. *pendulum* (Carrière) Dippel
*Ligustrum vulgare* var. *pyramidale* Hoefker
*Ligustrum vulgare* var. *variegatum* Hoefker
*Olea humilis* Salisb. *nom. illeg.*

Nome galego
-----------

A Real Academia Galega só recoñece o nome *ligustro*, que é un termo erudito, tardío, adaptado a partir do nome científico do xénero *Ligustrum*. Porén, o termo *alfaneiro* está documentado en moitos outros dicionarios.

En Galicia, ademais da variante *alfeneiro*, hai outros nomes, de uso local ou rexional: *fiafeira*, *fiaza*, *filseira* e *tilseira*.

Ecoloxía
--------

Esta planta é o alimento das eirugas das avelaíñas da especie *Craniophora ligustri*.

Usos
----

Úsase principalmente en xardinaxe, para crear sebes. Pero non hai que confundila coa especie *Ligustrum ovalifolium*, que é a que se emprega de maneira xeral para formar sebes, tanto nos xardíns urbanos como nas propiedades agrarias. As árbores que adornan rúas e parques de moitas vilas e cidades galegas tampouco pertencen a esta especie, senón a *Ligustrum lucidum*. Estas dúas especies —ben como outras, de difusión moito máis limitada en parques e xardíns— son orixinarias do extremo Oriente (China, Corea, Xapón...); con todo, a *Ligustrum lucidum* aparece às veces naturalizada nas proximidades de aldeas e terras de cultivo, procedente de antigas sebes.

As follas moídas en po usábanse para tinxir, especialmente o cabelo e as crinas das bestas.

### Propiedades medicinais

* Contén principios amargos e alcaloides.
* Por mor da súa toxicidade non é usada, pois o consumo produce diarreas e vómitos.
* Aumenta a produción de linfocitos pola medula ósea e facilita a súa maduración até se converteren en células T.

Especie invasora
----------------

Esta especie figura nalgunhas listaxes de especies invasoras en países coma Australia, o Canadá, Nova Zelandia, e os Estados Unidos de América. Tamén está naturalizada nas terras altas de México e na república Arxentina[].

Notas
-----

1. 1 2
2. ↑  Flora Europaea: *Ligustrum vulgare*
3. ↑  Plants for a Future: *Ligustrum vulgare*
4. ↑  Germplasm Resources Information Network: *Ligustrum vulgare* Arquivado 29 de outubro de 2008 en Wayback Machine.
5. ↑  Blamey, M. & Grey-Wilson, C. (1989). *Flora of Britain and Northern Europe*. ISBN 0-340-40170-2
6. ↑  Bean, W. J. (1978). *Trees and Shrubs Hardy in the British Isles* vol. 2: 576-577. ISBN 0-7195-2256-0.
7. ↑  "Sinónimos en The Plant List". Arquivado dende o orixinal o 28 de setembro de 2013. Consultado o 23 de xaneiro de 2013.
8. ↑  "Copia arquivada". Arquivado dende o orixinal o 22 de xullo de 2013. Consultado o 23 de xaneiro de 2013.
9. ↑  Potential Environmental Weeds in Australia: p. 173
10. ↑  Canadian Botanical Conservation Network: Information on Invasive Shrub and Vine Species Arquivado 27 de agosto de 2007 en Wayback Machine.
11. ↑  Protecting and Restoring our Natural Heritage: Appendix one: Invasive weeds Arquivado 15 de outubro de 2008 en Wayback Machine.
12. ↑  Swearingen, Jil; Reshetiloff, K.; Slattery, B; Zwicker, S. (2010). *Plant Invaders of Mid-Atlantic Natural Areas, 4th Edition* (PDF). National Park Service and U.S. Fish & Wildlife Service. p. 71.
13. ↑  Invasive species: European privet
14. ↑  Plantas medicinales. Virtudes insospechadas de plantas conocidas. 1987. Reader's Digest México S.A. de C.V. Printed by Gráficas Monte Albán S.A. de C.V. Querétaro, Mexico. ISBN 968-28-0099-4

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Alfaneiro Modificar a ligazón no Wikidata*** |

|  |  |
| --- | --- |
|  | Wikispecies posúe unha páxina sobre:  ***Alfaneiro*** |

|  |  |
| --- | --- |
| Control de autoridades | 
* Wd: Q1848856
* EBID: ID
* GEA: 13524
* NKC: ph559695

 |

|  |  |
| --- | --- |
| Identificadores taxonómicos | 
* APDB: 149204
* APNI: 91391
* BioLib: 40421
* Dyntaxa: 221685
* Ecocrop: 7302
* EOL: 579174
* EPPO: LIGVU
* EUNIS: 176363
* GBIF: 3172300
* iNaturalist: 119805
* IPNI: 610130-1
* IRMNG: 10198236
* ISC: 30764
* ITIS: 32980
* NBN: NBNSYS0000003951
* NCBI: 13597
* PalDat: Ligustrum\_vulgare
* PlantList: kew-353907
* POWO: ID
* Soortenregister: 120829
* TAXREF: 105966
* Tela Botanica: 38945
* Tropicos: 23000165
* PLANTS: LIVU
* VASCAN: 6734
* VicFlora: ID
* WCSPF: 353907

 |

|  |  |
| --- | --- |
| Identificadores | 
* UMLS: C0331021
* UNII: FC604DJ98E

 |